CELEX: 22005D0123
Language: sk
Date: 2005-09-30 00:00:00
Title: Rozhodnutie Spoločného výboru EHP č. 123/2005 z  30. septembra 2005 , ktorým sa mení a dopĺňa príloha XV (Štátna pomoc) a protokol 26 (o právomociach a funkciách Dozorného úradu EZVO v oblasti štátnej pomoci) k Dohode o EHP

22.12.2005   
            
            
               SK
            
            
               Úradný vestník Európskej únie
            
            
               L 339/32
            
         
      ROZHODNUTIE SPOLOČNÉHO VÝBORU EHP
   
   č. 123/2005
   z 30. septembra 2005,
   ktorým sa mení a dopĺňa príloha XV (Štátna pomoc) a protokol 26 (o právomociach a funkciách Dozorného úradu EZVO v oblasti štátnej pomoci) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XV k dohode bola zmenená a doplnená rozhodnutím Spoločného výboru EHP č. 131/2004 z 24. septembra 2004 (1).
            
         
               (2)
            
            
               Protokol 26 k dohode bol zmenený a doplnený Dohodou o účasti Českej republiky, Estónskej republiky, Cyperskej republiky, Maďarskej republiky, Lotyšskej republiky, Litovskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore, ktorá bola podpísaná 14. októbra 2003 v Luxemburgu (2).
            
         
               (3)
            
            
               Nariadenie Komisie (ES) č. 794/2004 z 21. apríla 2004, ktorým sa vykonáva nariadenie Rady (ES) č. 659/1999 ustanovujúce podrobné pravidlá na uplatňovanie článku 93 Zmluvy o ES (3), v znení korigenda uverejneného v Ú. v. EÚ L 25, 28.1.2005, s. 74, a Ú. v. EÚ L 131, 25.5.2005, s. 45, sa má začleniť do dohody.
            
         
               (4)
            
            
               Začlenením nariadenia (ES) č. 794/2004 do dohody sa niektoré body, ktoré sú začlenené do dohody v prílohe XV, stávajú obsoletnými a v dôsledku toho sa majú z dohody vypustiť,
            
         ROZHODOL TAKTO:
   Článok 1
   Príloha XV k dohode sa mení a dopĺňa, ako je uvedené v prílohe I k tomuto rozhodnutiu.
   Článok 2
   Protokol 26 k dohode sa mení a dopĺňa, ako je uvedené v prílohe II k tomuto rozhodnutiu.
   Článok 3
   Znenie nariadenia (ES) č. 794/2004 v znení korigenda uverejneného v Ú. v. EÚ L 25, 28. 1.2005, s. 74, a Ú. v. EÚ L 131, 25.5.2005, s. 45, v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 4
   Toto rozhodnutie nadobúda účinnosť 1. októbra 2005 pod podmienkou, že Spoločnému výboru EHP sa zašlú všetky oznámenia podľa článku 103 ods. 1 dohody (4).
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 30. septembra 2005
      
         
            Za Spoločný výbor EHP
         
         
            predseda
         
         HSH Prinz Nikolaus von LIECHTENSTEIN
         
      
   
   
      (1)  Ú. v. EÚ L 64, 10.3.2005, s. 67.
   
      (2)  Ú. v. EÚ L 130, 29.4.2004, s. 3.
   
      (3)  Ú. v. EÚ L 140, 30.4.2004, s. 1.
   
      (4)  Sú uvedené ústavné požiadavky.
   
      PRÍLOHA I
      Príloha XV k dohode sa mení a dopĺňa takto:
      Znenie bodov 2 (C/252/80/s. 2: Oznámenie o štátnej pomoci Komisii podľa článku 93 ods. 3 Zmluvy o založení EHS), 3 [list Komisie členským štátom SG(81) 12740 z 2. októbra 1981], 4 [list Komisie členským štátom SG(89) D/5521 z 27. apríla 1989], 5 [list Komisie členským štátom SG(87) D/5540 z 30. apríla 1989], 6 [list Komisie členským štátom SG(90) D/28091 z 11. októbra 1990], 7 [list Komisie členským štátom SG(91) D/4577 zo 4. marca 1991], 8 (C/40/90/s. 2: Oznamovanie plánov pomoci malého významu), 10 (C/318/83/s. 3: Oznámenie Komisie o pomoci poskytnutej protiprávne), 34 (C/3/85/s. 2: Oznámenie Komisie o kumulácii pomoci na rôzne účely) sa vypúšťa.
   
   
      PRÍLOHA II
      Protokol 26 k dohode sa mení a dopĺňa takto:
      
                  1.
               
               
                  V článku 2 sa slová „nasledovný akt“ nahrádzajú slovami „nasledujúce akty“.
               
            
                  2.
               
               
                  Nariadenie Rady (ES) č. 659/1999 sa očísluje ako bod 1.
               
            
                  3.
               
               
                  Za bod 1 [nariadenie Rady (ES) č. 659/1999] sa vkladá tento bod:
                  
                              „2.
                           
                           
                              
                                 32004 R 0794: nariadenie Komisie (ES) č. 794/2004 z 21. apríla 2004, ktorým sa vykonáva nariadenie Rady (ES) č. 659/1999 ustanovujúce podrobné pravidlá na uplatňovanie článku 93 Zmluvy o ES (Ú. v. EÚ L 140, 30.4.2004, s. 1), v znení korigenda uverejneného v Ú. v. EÚ L 25, 28.1.2005, s. 74, a Ú. v. EÚ L 131, 25.5.2005, s. 45.“